section_heading: Srednja škola i sveučilište
paragraph_text: Fields je pohađao srednju školu Los Alamitos High School te je bio kapetan momčadi u trećoj i četvrtoj godini pohađanja. Nakon srednje škole, Fields se, iako je bio velika želja trenera sveučilišta Gonzaga, odlučio na pohađanje sveučilišta Stanford. Već kao freshman, Fields je, ulazeći s klupe, ostvarivao 14 minuta u igri. S godinama je poboljšao svoju igru, a na četvrtoj godini pohađanja, Fields je predvodio Pac-10 konferenciju s prosjekom od 22 poena po utakmici.